Document ID: 32005R2023

A BIZOTTSÁG 2023/2005/EK RENDELETE
(2005. december 12.)
a jövedéki adó alóli mentesség alkalmazásában az alkohol teljes denaturálására vonatkozó eljárások kölcsönös elismeréséről szóló 3199/93/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az alkohol és az alkoholtartalmú italok jövedéki adója szerkezetének összehangolásáról szóló, 1992. október 19-i 92/83/EGK tanácsi irányelvre (1) és különösen annak 27. cikke (4) bekezdésére,
mivel:
(1)
A 3199/93/EK bizottsági rendelet (2) előírja, hogy azon denaturáló szereket, amelyeket az egyes tagállamok a 92/83/EGK irányelv 27. cikkének (1) bekezdése a) pontjával összhangban az alkohol teljes denaturálására alkalmaznak, az említett rendelet mellékletében kell ismertetni.
(2)
A 92/83/EGK irányelv 27. cikke (1) bekezdésének a) pontja értelmében a tagállamok - bármely tagállam előírásainak megfelelően - kötelesek felmenteni a jövedéki adó alól a teljesen denaturált alkoholt, feltéve hogy ezeket az előírásokat e cikk (3) és (4) bekezdésében előírt feltételeknek megfelelően szabályszerűen bejelentették és elfogadták.
(3)
Lettország a 3199/93/EK rendeletben engedélyezett 2. számú denaturálási eljárás bizonyos változtatásairól közleményt tett közzé.
(4)
A Bizottság 2005. március 25-án továbbította az említett közleményt a többi tagállamnak.
(5)
Nem érkeztek kifogások az értesítésben szereplő követelményekre vonatkozóan.
(6)
A 3199/93/EK rendeletet mindezeknek megfelelően módosítani kell.
(7)
Az e rendeletben előírt intézkedések összhangban vannak a Jövedékiadó-bizottság véleményével,
ELFOGADTA EZT A RENDELETET:
1. cikk
A 3199/93/EK rendelet mellékletében a Lettországra vonatkozó bekezdés helyébe a következő szöveg lép:
„Lettország
Minimális mennyiség az alkohol 100 literjére:
1.
az alábbi anyagok keveréke:
-
9 liter izopropil-alkohol,
-
1 liter aceton,
-
0,4 gramm metilénkék vagy timolkék vagy kristályibolya;
2.
az alábbi anyagok keveréke:
-
2 liter metil-etil-keton,
-
3 liter metil-izobutil-keton;
3.
az alábbi anyagok keveréke:
-
3 liter aceton vagy izopropil-alkohol,
-
2 gramm denatonium benzoát;
4.
10 liter etil-acetát.
Minimális mennyiség a dehidratált etilalkohol 100 literjére (legfeljebb 0,5 % víztartalommal):
1.
minimum 5 liter és maximum 7 liter benzin vagy petróleum.”
2. cikk
Ez a rendelet az Európai Unió Hivatalos Lapjában való közzétételét követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. december 12-én.

Labels: 7
2
17
18